b'\n_START_ARTICLE_\nBiotehnologija\n_START_PARAGRAPH_\nBiotehnologija je interdisciplinarna veda, ki zdru\xc5\xbeuje podro\xc4\x8dja biologije, kemije in tehnologije, uporablja \xc5\xbeive organizme,spec. celice in njihove dele v industrijske namene, v kmetijstvu, medicini, veterini in varovanju okolja._NEWLINE_Nekateri zavra\xc4\x8dajo uporabo pojma biotehnologija, \xc4\x8de postopek ali produkt ne vklju\xc4\x8dujeta uporabe spoznanj molekularne biologije oz. aplikacij genskega in\xc5\xbeenirstva, ali pa sku\xc5\xa1ajo to poudariti s sintagmo\xc2\xa0\xc2\xbbnova oz. moderna biotehnologija\xc2\xab\xc2\xa0proti klasi\xc4\x8dna biotehnologija, ki obsega predvsem pripravo fermentiranih \xc5\xbeivilskih izdelkov (pivo, vino, \xc5\xbeganje, pekarstvo, kisarstvo, kisanje zelja in repe, sirarstvo, salamarstvo, priprava sojine omake ...).\n_START_SECTION_\nNaziv\n_START_PARAGRAPH_\nIzraz biotehnologija prihaja iz gr\xc5\xa1\xc4\x8dine: bios (\xc5\xbeivljenje), teuchos (orodje) in logos (preu\xc4\x8devanje)._NEWLINE_Etimolo\xc5\xa1ko gre torej za\xc2\xa0\xc2\xbbpreu\xc4\x8devanje orodij iz \xc5\xbeivih bitij\xc2\xab.\n_START_SECTION_\nErnst and Young\n_START_PARAGRAPH_\nPodjetni\xc5\xa1tvo pomeni seveda riziko; za obvladovanje tega rizika so se v svetu razvila specializirana svetovalna podjetja \xe2\x80\x93 med najvplivnej\xc5\xa1imi je podjetje E&Y: Ernst and Young http://www.ey.com/. Njihovih 106000 strokovnjakov v 140 dr\xc5\xbeavah (s 17 milijardami US$ letnega prihodka) nudi ra\xc4\x8dunovodske in nadzorne usluge, dav\xc4\x8dno in pravno svetovanje, presoja tehnolo\xc5\xa1kega, varnostnega in poslovnega tveganja, svetovanje kapitalskega vlaganja in svetovanje \xc4\x8dloveskih resursov.\n_START_SECTION_\nEvropska Biotech v 2003\n_START_PARAGRAPH_\nPo \xc5\xa1tudiji Biotechnology in Europe: 2006 Comparative study je bilo koncem 2004 v Evropi 2163 biotehnolo\xc5\xa1kih podjetij (2200 v 2003), v katerih je bilo zaposlenih 96.500 ljudi, vklju\xc4\x8dno z 42.500 v R&D in ki so porabila 7,6 milijard \xe2\x82\xac za R&D.V klini\xc4\x8dnem testiranju ali v pri\xc4\x8dakovanju odobritve je bilo 450 spojin. Dohodek je bil blizu 21,5 milijard \xe2\x82\xac. Pridobile so 1,1 milijarda \xe2\x82\xac rizi\xc4\x8dnega (venture) kapitala v letu 2004 (preko 787 milijonov \xe2\x82\xac in 2003). Pridobila so 2,1 milijarde \xe2\x82\xac pravic v 2004 (1,45 milijard3 \xe2\x82\xac in 2003). Zagotovili so 1,8 milijarde \xe2\x82\xac kreditnega financiranja v letu 2004 (1 milijarda \xe2\x82\xac v 2003). Nastalo je 119 novih firm (130 v 2003)\n_START_SECTION_\nAmeri\xc5\xa1ka Biotech v 2003\n_START_PARAGRAPH_\nPo \xc5\xa1tudiji Biotechnology in Europe: 2005 Comparative study je bilo koncem 2004 v ZDA 1991 biotehnolo\xc5\xa1kih podjetij (2003: 1975), v katerih je bilo zaposlenih 190.500 ljudi (2003: 170.500), ki so porabile 21 milijard \xe2\x82\xac za R&D (2003: 20 milijard \xe2\x82\xac). V klini\xc4\x8dnem testiranju ali v pri\xc4\x8dakovanju odobritve je bilo 1110 spojin (2002: 1164. Dohodek je bil blizu 41,5 milijard \xe2\x82\xac (2003: blizu 40,5 milijard \xe2\x82\xac. Privezala so 2,5 milijarde \xe2\x82\xac rizi\xc4\x8dnega (venture) kapitala v letu 2004 (preko 2,2 milijard \xe2\x82\xac in 2003). Pridobila so 5,4 milijard \xe2\x82\xac pravic v 2004 (2,3 milijard \xe2\x82\xac in 2003). Zagotovili so si skoraj 6,6 milijard \xe2\x82\xac kreditnega financiranja v letu 2004 (6,0 milijard \xe2\x82\xac v 2003). Nastalo je 78 novih firm.\n_START_SECTION_\nZdravje\n_START_PARAGRAPH_\nZdravstveno varstvo je ena najve\xc4\x8djih industrij v ZDA z izrazitim trendom pove\xc4\x8devanja._NEWLINE_V letu 1960 so Ameri\xc4\x8dani porabili za zdravstveno varstvo 5.3\xc2\xa0% bruto nacionalnega proizvoda (BNP). Letos naj bi ta \xc5\xa1tevilka dosegla 1 bilijon dolarjev, ali 14\xc2\xa0% BNP. Od $1.1 bilijona naj bi vsaj $450 milijard od\xc5\xa1lo za zdravljenje devetih poglavitnih bolezni._NEWLINE_Zdravila pri tem dosegajo le 8\xc2\xa0% skupnega stro\xc5\xa1ka za zdravstvo ($125 milijard), medtem ko dopolnjujejo vsoto bolni\xc5\xa1ni\xc4\x8dna oskrba, kirur\xc5\xa1ki posegi in druge oblike zdravljenja._NEWLINE_Dejstvo pa je, da je napredek v zdravljenju z zdravili najgospodarnej\xc5\xa1i na\xc4\x8din zdravstvene nege, saj naju\xc4\x8dinkoviteje zmanj\xc5\xa1uje druge stro\xc5\xa1ke zdravljenja. Bistveni del biotehnologije danes sega v razvoj novih zdravil, najve\xc4\x8d jih je iz skupine biofarmacevtskih sredstev._NEWLINE_CRC (Consulting Resources Corporation) ocenjuje, da bo trg humanih biotehnolo\xc5\xa1kih zdravil narasel od 7,6 milijard $ v letu 1996 na vec kot 24 milijard $ v letu 2006, torej z letno povpre\xc4\x8dno stopnjo rasti 13\xc2\xa0%. Za proizvodni sektor humanih diagnosti\xc4\x8dnih sredstev pri\xc4\x8dakujejo, da bo rasel s povpre\xc4\x8dno letno rastjo 9\xc2\xa0% od $1,8 milijarde leta 1996 na pribl\xc5\xbeno 4 milijarde v letu 2006._NEWLINE_Trenutno ve\xc4\x8dji del biotehnolo\xc5\xa1kega trga pokrivajo s prodajo ve\xc4\x8dje biotehnolo\xc5\xa1ke firme, vkljucno z Amgenom, Genentechom in Genzyme-om, in sicer s produkti kot so eritropoetin (EPO), interferon in inzulin._NEWLINE_Napovedi IMS Health: Danes je potrebnih v poprecju 10-14 let za razvoj zdravila (tj. od predklini\xc4\x8dnih raziskav do uporabe), ob povpre\xc4\x8dnem stro\xc5\xa1ku 800 milijonov $ in z uspe\xc5\xa1nostjo manj kot 10\xc2\xa0%._NEWLINE_Nekateri analitiki ocenjujejo, da se bo do leta 2010 \xe2\x80\x9c\xc4\x8das do trga\xe2\x80\x9d skraj\xc5\xa1al na 3-5 let, s stro\xc5\xa1kom do 200 milijonov $ in z uspesnostjo 50\xc2\xa0%._NEWLINE_Po poro\xc4\x8dilu Frosta in Sullivana \xe2\x80\x9cepo\xe2\x80\x9d (eritopoetin), prvi uspeh Amgena\xe2\x84\xa2, zaseda pribli\xc5\xbeno 25\xc2\xa0% vsega prometa. Faktorji stimulacije kolonij, inzulin, humani rastni hormon, beta in gama interferon ter vakcine predstavljajo preostanek tr\xc5\xbenega dele\xc5\xbea._NEWLINE_IMS Napovedi_NEWLINE_Po IMSu je sedem biotech produktov v vrhu med 50 zdravili v svetu v 2003 (prodaja v vrednosti 15.1 milijard $ od skupne vrednosti za vseh 50 v vi\xc5\xa1ini 129 milijard $). Naslednjih 5 zdravil od 50 je bilo polsinteti\xc4\x8dnih (tj. proizvedenih s fermentacijo in/ali temeljenih na naravnih surovinah). Preostalih 38 je izdelanih s tradicionalno kemijsko sintezo._NEWLINE_Ob sedanjem ritmu razvoja naj bi biotehnologija v prihodnje samo \xc5\xa1e pridobila v dele\xc5\xbeu t. i. \xe2\x80\x9cblockbuster-jev\xe2\x80\x9d (to so zdravila, katerih letna prodaja je ve\xc4\x8dja kot 1 milijarda $). Po napovedi IMS naj bi od celote dana\xc5\xa1njih 67 zdravil v letu to \xc5\xa1tevilo naraslo na preko 100 v letu 2007. Zlasti naj bi se pove\xc4\x8dalo \xc5\xa1tevilo zdravil za kardiovaskularne in onkolo\xc5\xa1ke te\xc5\xbeave na ra\xc4\x8dun nekoliko manj\xc5\xa1ega dele\xc5\xbea zdravil za nevrolo\xc5\xa1ke bolnike._NEWLINE_Isto\xc4\x8dasno ne smemo zanemariti nadaljnjega premika; namre\xc4\x8d vse ve\xc4\x8d biolo\xc5\xa1kih zdravil, med njimi tudi \xe2\x80\x9cblockbusterjev\xe2\x80\x9d izstopa iz patentne za\xc5\xa1\xc4\x8dite in dopu\xc5\xa1\xc4\x8dajo mo\xc5\xbenost prehoda v generi\xc4\x8dno skupino (\xe2\x80\x9cbiosimilars\xe2\x80\x9d). Kot opozarja revija Nature (vol 433, st. 7111) bo koncem leto\xc5\xa1njega leta pre\xc5\xa1la patentna za\xc5\xa1\xc4\x8dita za zdravila, katerih trenutna letna prodaja presega 11,5 milijard US$. Sem \xc5\xa1teje \xe2\x80\x9cblockbuster\xe2\x80\x9d kot je Epogen (letna prodaja 2,5 milijardi US$), omembe vreden je se Humulin, ki mu je iztekel patent 2002 pa \xc5\xa1e vedno v letni prodaji tehta milijardo US$.\n_START_SECTION_\nNemedicinski trg\n_START_PARAGRAPH_\nBiotehnologija ne bo kmalu, \xc4\x8de bo sploh kdaj, prehranila sveta, zlasti \xc4\x8de potrebe po hrani ocenjujemo iz globalne perspektive in \xc5\xa1e posebej iz perspektive de\xc5\xbeel Juga. To bo \xc5\xa1e naprej naloga klasi\xc4\x8dnega (konvencionalnega) kmetijstva._NEWLINE_Sposobna pa je v veliki meri pomagati kmetijstvu pri njegovih nalogah, \xc4\x8de seveda premaga bistveno oviro, ki je posredi. Ovira ni odsotnost ustreznih tehnologij, ki bi bile npr. uporabne tudi za svet v razvoju. Najve\xc4\x8dji del biotehnolo\xc5\xa1kega razvoja je naslonjen na vzpodbude in re\xc5\xa1itve, ki jih usmerja razviti svet. Ocenjuje se, da npr. biotehnologija \xc5\xbee vpliva na pribli\xc5\xbeno 21\xc2\xa0% BDP v Evropski skupnosti._NEWLINE_V tem stoletju bo \xc4\x8dlovestvo po predvidevanjih doseglo in preseglo 10 milijard ljudi (po nekaterih napovedih po letu 2050). Potrebe po hrani ne bodo ve\xc4\x8dje le kvantitativno, ampak tudi kvalitativno._NEWLINE_Med letom 1992 in 2030 bo porabljene ve\xc4\x8d hrane, kot jo je prebivalstvo zemlje porabilo od agrikulturnih za\xc4\x8detkov do danes!_NEWLINE_Na podro\xc4\x8dju prehranske biotehnologije je v razvoju kar nekaj pomembnih aplikacij. Gensko spreminjanje hrane za pove\xc4\x8dano vsebnost beljakovin in za toleranco na slanost in su\xc5\xa1o pri rastlinah lahko pomagajo pri zmanj\xc5\xa1evanju lakote v svetu. Razen tega ima biotehnologija mo\xc5\xbenost pomakniti ponudbo svetovnega ribjega ulova iz negotovih koli\xc4\x8din do tr\xc5\xbene ni\xc5\xa1e, ki je primerljiva kmetijski proizvodnji in sicer s pomo\xc4\x8djo marikulture in sladkovodne akvakulture.'